Source: https://www.porada.sk/archive/index.php/t-38393.html?s=47fb19afdc27a7f0c8b34389f60fb443
Timestamp: 2020-04-02 09:19:22+00:00
Document Index: 5552882

Matched Legal Cases: ['§9', '§ 7', '§ 7', '§ 43', '§ 43', '§ 7']

úrazová poistka-vyplatenie a DPFO [Archív] - PORADA.sk
úrazová poistka-vyplatenie a DPFO
20.12.06,09:18
Ahojte, chcem sa poradiť ako je to s vyplácaním úrazovej poistky. Zamestnanec mal úraz a komerčná poisťovňa mu vyplácala na každý deň 200,- sk k PN od SP. Jeto príjem zdaniteľný, alebo sa nezahŕňa do príjmu?
20.12.06,09:54
V zákone o dani z príjmov je §9 ods. 2 písm. i):
"(2) Od dane sú oslobodené aj
i) plnenia z poistenia osôb okrem plnenia z poistenia pre prípad dožitia určitého veku alebo doplnkového dôchodkového sporenia podľa osobitného predpisu, 35)"
Nie je to síce najlepšia formulácia, lebo zákon o poisťovníctve výraz "poistenie osôb" nepozná. Hlavná klasifikácia poistných odvetví je rozdelenie poistenia na
A) životné a
B) neživotné.
Podľa tejto kategorizácie poistenie choroby a úrazu patrí do kategórie neživotného poistenia. Jedine v prípade, ak je poistenie úrazu a choroby pripoistením k životnej poistke, vtedy sa považuje za životné poistenie.
Neviem, čo si zákonodarca pod pojmom poitenie osôb predstavoval, ale predpokladám, že tým myslel životné poistenie vrátane pripoistenia choroby a úrazu. Myslím, že vo význame "poistenie osôb" môžeme považovať aj plnenie zo samostatného poistenia choroby a úrazu ako daňovo oslobodené.
27.12.06,18:06
By ma zaujímalo, čo znamená to ... okrem plnenia z poistenia pre prípad dožitia určitého veku alebo doplnkového dôchodkového sporenia podľa osobitného predpisu, 35)"
Keď dostanem vyplatené kapitálové poistenie t.j. podľa poisťovňe - plnenie z poistenia v prípade dožitia určitého veku, hádam to nebudem musieť ešte zdaňovať? :rolleyes::rolleyes:
02.01.07,12:58
Vysvetlím, čo to znamená.
Plnenie z poistky môže nastať z rôznych dôvodov. Pokiaľ tým dôvodom je poistná udalosť ako úraz, smrť, tak príjem je oslobodený od dane podľa hore uvedeného odstavca. Ak plnenie nastane v prípade dožitia sa uričtého veku (dožitie sa konca poistnej doby), tak tento príjem treba posudzovať podľa iných odstavcov, konkrétne sa jedná o príjem z kapitálového majetku § 7 ods. 1 písm. e):
"e) plnenia z poistenia pre prípad dožitia určitého veku; rovnako sa posudzuje aj jednorazové vyrovnanie alebo odbytné vyplácané v prípade poistenia osôb pri predčasnom skončení poistenia, "
Netreba to však vidieť tragicky, lebo daň sa neplatí z celej vyplatenej čiastky, ale len z čiastky, o ktorú sa vložené peniaze vo forme poistného ze celú poistnú dobu zhodnotili. Treba si pozrieť ďalej § 7 ods. 3:
"(3) Z príjmov uvedených v odseku 1 písm. a), b), d) a e) a v odseku 2, plynúcich zo zdrojov na území Slovenskej republiky sa daň vyberá podľa § 43."
§ 43 hovorí o dani, ktorá sa vyberá zrážkou. V ods. 3 písm. f) sa hovorí, že zrážkou sa vyberá daň, ak ide o:
"f) plnenia z poistenia pre prípad dožitia určitého veku [§ 7 ods. 1 písm. e)], "
a následne v ods. 5 je uvedené:
"(5) Základom dane pre daň vyberanú zrážkou z príjmov uvedených
a) v odseku 3 písm. e) a f) je plnenie znížené o zaplatené vklady alebo poistné;"
Takže je to v tom zákone trochu rozdrobené, ale je to tam.
Ak by si za celú dobu poistenia zaplatil na poistnom 100.000 SKK a poistné plnenie pri dožití by bolo 125.000, tak sa Ti zdaní len ten výnos 25.000 SKK. Obdobne je to aj pri dôchodkovom sporení.
02.01.07,15:48
Ak mi poisťovňa vyplatila našetrené životné poistné za obdobie 10 rokov a neuviedla mi sumu výnosu, mám si to sama vypočítať? A čo v prípade, ak vyplatená suma je nižšia, ako boli vklady - zrážky na poistenie... ako to teraz počítať - alebo nepočítať?
02.01.07,15:57
Poisťovňa Ti vyplatila už čistú sumu po zrazení dane z príjmu. Je to podobné, ako v banke, kde Ti tiež vyplatia úroky očistené od dani z príjmu.
Ak je poistná suma nižšia ako zaplatené poistné, tak jasné, že žiadne dane neplatíš. Rozdiel Ti však nikto nevyplatí. Je to cena za poistenie.
06.01.07,21:08
Už sa mi to podarilo zistiť, volal som do poisťovne a potvrdili mi presne, čo tu spomínaš :)